recursal/SuperWikiNEXT-32B huggingface dataset:
**கினு** (**Kihnu** (சுவீடிய: *Kynö*) என்பது பால்டிக் கடல் பகுதியில் உள்ள ஒரு தீவு ஆகும். இதன் பரப்பளவு 16.4 km2 (6.3 sq mi) இது ரிகா வளைகுடவில் மிகப்பெரிய தீவு ஆகும். மேலும் எசுத்தோனியாவின் ஏழாவது பெரிய தீவுமாகும். தீவின் நீளம 7 km (4.3 mi), அகலம் 3.3 km (2.1 mi), கடல் மட்டத்திலிருந்து தீவின் உயரமான பகுதி 8.9 மீட்டர்கள் (29.2 அடி) ஆகும். இந்தத் தீவானது எஸ்டோனியாவின் பர்னு மாவட்டத்தைச் சேர்ந்தது. இது நாட்டின் சிறிய நகராட்சியாக 16.8 km2 (6.5 sq mi) பரப்பளவுடன் உள்ளது.

2007 ஆம் ஆண்டுக்கான குறிப்பின்படி, 604 பேர் கினுவில் வாழ்கின்றனர், இவர்களில் 69 பேர் துவக்கப்பள்ளி மாணவர்கள். இங்கு நான்கு கிராமங்கள் உள்ளன அவை: லெம்ஸி, லினகூலா, ரூட்ஸிகுலா சேயர் ஆகியவை ஆகும். வானூர்தி வழியாக பானுவிலிருந்து 15 நிமிடங்களில் கினுவை அடைய முடியும் தீவுக்கு படகிலும் செல்ல இயலும். குளிர்காலத்தில் கடல் உறைந்திருக்கும் போது தீவிலிருந்து பனி மீது ஓட இயலும்.

பண்பாடு
-------

இத்தீவு கைவினைஞர்களுக்குப் புகழ்பெற்றது. யுனெசுகோ 2003 ஆம் ஆண்டு நவம்பர் 7 ஆம் தேதி கினுவின் கலாச்சாரம், முக்கியமாக திருமணச் சடங்குகளை ‘உலகப் பாரம்பரியச் சின்னமாக’ அங்கீகரித்திருக்கிறது. மான்ஜியா மற்றும் கினு ஆகிய பால்டிக் தீவுகள் தனித்த மரபுகள் கொண்ட சிறிய இனக் குழுவினரின் இருப்பிடமாக உள்ளது. தீவைச் சேர்ந்த ஆண்கள் காலம் காலமாகத் தொலைதூரத்தில் பணிபுரிந்து வந்திருக்கிறார்கள். இதனால் தீவில் பெரும்பாலும் பெண்கள் மட்டுமே வசிக்கின்றனர். கினு தீவின் கைவினை, நடனம், விளையாட்டு, இசை ஆகியவை உள்ளடக்கிய தீவின் கலாச்சார பாரம்பரியத்தின் பாதுகாவலர்களாக பெண்கள் விளங்குகின்றனர். இங்குள்ள பெண்கள் மீன் பிடித்தல், துணி நெய்தல், காய்கறி, பழங்களை விளைவித்தல். கால்நடைகள், பறவைகள் ஆகியவற்றை வளர்த்தல், குழந்தைகளை வளர்த்தல், கல்வி புகட்டுதல் ஆகிய பணிகளைச் செய்கின்றனர். இந்த பெண்கள் தினசரி அணியும் ஆடைகளை அவர்களே நெய்து, பாரம்பரிய முறைப்படி அணிகின்றனர். தீவின் மரபுகளில் இசை முக்கியத்துவம் வாய்ந்து மேலும் கைவினைப்பொருட்கள், சமய விழாக்கள் மற்றும் பிற கொண்டாட்டங்களையும் கொண்டிருக்கிறது. கினு மக்கள் எஸ்தோனியாவின் ஒரு வட்டாரவழக்கைப் பேசுகின்றனர், இது சில நேரங்களில் தனித்துவமான மொழியாகவும் கருதப்படுகிறது. மேலும் இதில் ஸ்வீடிஷ் மொழியின் பல கூறுகளும் உள்ளன.

கினுவின் படங்கள்
----------------

* கலங்கரை விளக்கம்கலங்கரை விளக்கம்
* ஆலயம்ஆலயம்
* ஒரு அரங்கம்ஒரு அரங்கம்
* கடற்கரைகடற்கரை
* அருங்காட்சியகம்அருங்காட்சியகம்
* கிராமச் சாலைகிராமச் சாலை
* பூங்காபூங்கா
* கடற்கரையில் ஒரு காட்சிகடற்கரையில் ஒரு காட்சி
* பள்ளியிலிருந்து திரும்பும் நவீன மற்றும் பாரம்பரிய உடைகளணிந்த இளம் பெண்கள்.பள்ளியிலிருந்து திரும்பும் நவீன மற்றும் பாரம்பரிய உடைகளணிந்த இளம் பெண்கள்.
* பைன் காடுபைன் காடு
* கல்லறைகள்கல்லறைகள்
* கினு கடற்கரையில் மிதக்கும் பனி மீது ஒரு வயதுக்கு வந்த சீல்.கினு கடற்கரையில் மிதக்கும் பனி மீது ஒரு வயதுக்கு வந்த சீல்.

மேற்கோள்கள்
-----------

1. ↑  C.Michael Hogan. 2011. *Gulf of Riga*. Encyclopedia of Earth. Eds. P.Saundry & C.J.Cleveland. National Council for Science and the Environment. Washington DC.]
2. ↑  "உலகின் கடைசி தாய்வழிச் சமூகம் தப்பிப் பிழைக்குமா?". *செய்திக் கட்டுரை*. தி இந்து தமிழ். 30 நவம்பர் 2017. பார்க்கப்பட்ட நாள் 30 நவம்பர் 2017.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| மற்றவை | 
* IdRef

 |
Search Wiktionary
விக்சனரியில் ***புகுபதிகை*** என்னும் சொல்லைப் பார்க்கவும்.

விக்கிப்பீடியாவில் புகுபதிகைப் பக்கம்
கணினியலில் **புகுபதிகை** (உள்நுழைதல், உட்புகுதல், *Lo*

g in *அல்லது* Sign in*) என்பது ஒரு பயனர் கணினி அமைப்பைத் தனது சொந்தப் பணிக்காகத் தனது சொந்த விவரங்களைக் கொடுத்து தன் பணிக்காக எடுத்துக் கொள்வதாகும்.* 
தனக்கு வேண்டிய தகவல்களைப் பெற்ற பின் (பார்த்த பின்/ அணுகிய பின்/ எடுத்த பின்/ பதிவிறக்கிய பின்/ பதிவேற்றிய பின்) அக்கணினி அமைப்பை விட்டு வெளியேற **விடுபதிகை** (வெளியேறல், *Log out*, *Sign out*) என்னும் செயல் உதவுகிறது. கணினி மேலும் நமக்குத் தேவையில்லாத போது நாம் விடுபதிகை செய்தால் நமது அமர்விலிருந்து (Session) கணினி விடுபடும்.

புகுபதிகை செய்யும் வழிமுறை
--------------------------

புகுபதிகை செய்ய நினைக்கும் இணைய தளத்திற்குச் சென்று அங்கு மேலே இருக்கும் Sign In அல்லது Log in என்ற இணைப்பையோ 'புகுபதிகை' என்ற இணைப்பையோ சொடுக்குவதன் மூலம் புகுபதிகை செய்யும் திரையினை அடையலாம். அங்கு பயனர் பெயர், கடவுச் சொல் முதலிய தகவல்கள் கேட்கப்பட்டிருக்கும். தேவையான தகவல்களைக் கொடுத்தபின் 'புகுபதிக' அல்லது 'உள் நுழைக' என்ப போன்ற பொத்தான்களைச் சொடுக்கினால் அவ்விணைய தளம் உங்களது அமர்வுக்கு வரும். அதன் பின் நீங்கள் உங்கள் கணக்கில் இருந்து கொண்டு தேவையான பணிகளைச் செய்யலாம். எடுத்துக்காட்டாக கூகுளில் புகுபதிகை செய்தால் உங்களது மின்னஞ்சல்களைப் படிக்கலாம், உங்களது தேடுதல் வரலாறைப் பார்க்கலாம், வலைப்பூவில் பதிவிடலாம். ஆனால் கணினியில் புகுபதிகை செய்வதன் மூலம் அக்கணினி இணைந்துள்ள வழங்கியிடமிருந்துத் தகவல் பெறலாம். பயன்பாட்டு மென்பொருட்களைப் பயன்படுத்திக் கொள்ளலாம். உங்களது பணிகள் முடிந்த பின் விடுபதிகை என்பதையோ Log out அல்லது Sign out என்பதையோ சொடுக்கி உங்கள் அமர்விலிருந்து வெளியேறி பொது அமர்விற்கு வரலாம்.

பொதுவாக நேரும் பிழைகள்
----------------------

கணினியிலோ இணைய தளத்திலோ புகுபதிகை செய்யும்போது பொதுவாக நேரும் பிழை தட்டச்சு செய்வதால் ஏற்படும் 'தட்டச்சுப் பிழைகள்' (Typographical Errors) ஆகும். ஒரு சில வேளைகளில் வேகமாகத் தட்டச்சு செய்வதனால் இப்பிழை ஏற்படும்.

சொற்பிறப்பியல்
--------------

புகுபதிகை எனுஞ்சொல்லானது log in என்ற ஆங்கிலச் சொல்லின் நேரிய மொழியாக்கம் ஆகும். log எனும் சொல் 'பதிவு' எனும் பொருளைத் தரும். அதனை செயலோடு சேர்த்துக் கூறுகையில் 'பதிகை' என்றொரு சொல் தோன்றிற்று. in என்பதற்குத் தமிழில் 'புகு' என்றொரு பதமும் இருப்பது நினைவிருக்கலாம். இவ்வாறு இக்கலைச் சொல் பிறந்தது.

இதையும் பார்க்கவும்
-------------------

* விடுபதிகை

வெளி இணைப்புகள்
---------------

Search Wiktionary
விக்சனரியில் ***புகுபதிகை*** என்னும் சொல்லைப் பார்க்கவும்.
**எம்.முகம்மது சித்தீக்** (*M. Mohammad Siddik*) தமிழக அரசியல்வாதி ஆவார். இவர் 1989 ஆம் ஆண்டு நடைபெற்ற தேர்தலில் தற்போதைய மயிலாடுதுறை மாவட்டத்தின், பூம்புகார் (சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.

பிறப்பு
-------

முஹம்மது சித்தீக் 27 மே 1957 ஆம் ஆண்டு தற்போதைய நாகப்பட்டினம் மாவட்டம் தரங்கம்பாடி அருகே உள்ள எடுத்துக்கட்டி ஊராட்சி சாத்தனூரில் பிறந்தார்.

கல்வி
-----

நாகப்பட்டினம் மாவட்டம் திருக்களாச்சேரி ஊராட்சிக்கு உட்பட்ட ஆயப்பாடியில் உள்ள நேஷனல் உயர் நிலைப்பள்ளியில் 9ஆம் வகுப்பு வரை பயின்றார்

அரசியல்
-------

இந்திய ஒன்றிய முஸ்லிம் லீக் (லத்தீப்) அணியிலிருந்த இவர், பூம்புகார் (சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |
| --- | --- | --- | --- | --- |
| 1989 | பூம்புகார் | தி.மு.க | 47.33 | 40657 |

மேற்கோள்கள்
-----------

1. ↑  1989 Tamil Nadu Election Results, Election Commission of India *accessed* April 19, 2009
2. ↑  தமிழக சட்டசபை - 1989
**லியுட்மைலா பைலிபிவ்னா யெஃபிமென்கோ** (உக்ரைனியன்: Людмила Пилипівна Єфименко; பிறப்பு 25 செப்டம்பர் 1951) என்பவர் ஒரு உக்ரேனிய திரைப்பட நடிகை மற்றும் திரைப்பட இயக்குநர் ஆவார். இவர் உக்ரைனின் தகுதி வாய்ந்த கலைஞர், உக்ரைன் மக்கள் கலைஞர், மற்றும் இளவரசி ஓல்காவின் ஆணை உள்ளிட்ட விருதுகளைப் பெற்றவர்.

துவக்ககால வாழ்க்கை
------------------

இவர் சோவியத் ஒன்றியத்தின், உக்ரைன் சோவியத், சோசலிச குடியரசின் கீவ் நகரில் 1951 செப்டம்பர் 25 அன்று பிறந்தார். இவரது பெற்றோர் பைலிப் மற்றும் ஹன்னா யெஃபிமென்கோ ஆகியோராவர். இவர் 1972 ஆம் ஆண்டு ஜெராசிமோவ் ஓளிப்பதிவு கல்விக் கூடத்தில் நடிப்புத் துறையில் பட்டம் பெற்றார்.

தொழில்
------

இவரது பட்டப் படிப்பிற்குப் பிறகு 1972 முதல், யெஃபிமென்கோ கியேவில் உள்ள டோவ்சென்கோ ஃபிலிம் ஸ்டுடியோவில் பணிபுரிந்து வருகிறார். இவர் *பரேண்டம் அட்ரஸ்* திரைப்படத்தின் வழியாக திரைப்பட நடிகையாக அறிமுகமானார். அதன்பின்னர் *தி லெஜண்ட் ஆஃப் பிரின்சஸ் ஓல்கா* படத்தில் முக்கிய பாத்திரத்திலும் மற்றும் *பிரேயர் ஃபார் ஹெட்மேன் மஸெபா* படத்தில் வாசில் கொச்சுபேயின் மனைவி பாத்திரம் உட்பட இருபத்தைந்துக்கும் மேற்பட்ட வேடங்களில் நடித்துள்ளார்.

யெஃபிமென்கோ உக்ரேனிய ஒளிப்பதிவாளர்கள் சங்கத்தில் உறுப்பினராக உள்ளார்.

தனிப்பட்ட வாழ்க்கை
------------------

யெஃபிமென்கோ சக இயக்குநரான யூரி இலியென்கோ என்பவரை மணந்தார். இந்த இணையருக்கு இரண்டு மகன்கள் பிறந்தனர். இவர்களின் மகன்களான ஆண்ட்ரி இலியென்கோ (பிறப்பு 1987) மற்றும் பைலிப் இலியென்கோ (பிறப்பு 30 செப்டம்பர் 1977) திரைப்பட நடிகர், தயாரிப்பாளர் மற்றும் அரசியல்வாதியாக உள்ளனர். 2012 உக்ரேனிய நாடாளுமன்றத் தேர்தலின் போது, "ஸ்வோபோடா"வின் தேர்தல் பட்டியலில் பிலிப் 122வது இடத்தில் இருந்தார், மேலும் ஆண்ட்ரி அதே கட்சியின் வேட்பாளராக தொகுதி எண். 215 இல் தேர்ந்தெடுக்கப்பட்டார்; ஆண்ட்ரி பாராளுமன்றத்திற்கு தேர்ந்தெடுக்கப்பட்டார் ஆனால் பிலிப் தேர்ந்தெடுக்கப்படவில்லை.

விருதுகளும் கௌரவங்களும்
-----------------------

யெஃபிமென்கோவுக்கு முறையே 1998 மற்றும் 2008 இல் உக்ரைனின் மரியாதைக்குரிய கலைஞர் மற்றும் உக்ரைனின் மக்கள் கலைஞர் என்ற பட்டங்கள் வழங்கப்பட்டன. 11 செப்டம்பர் 2021 அன்று, இவருக்கு 3 ஆம் நிலையிலான இளவரசி ஓல்காவின் ஆணை விருது வழங்கப்பட்டது.

மேற்கோள்கள்
-----------

வெளி இணைப்புகள்
---------------



1. ↑  "Illienko Brothers". *Welcome to Ukraine*. 2000.
2. ↑  "Biography Yuriy Illienko". *Korrespondent.net* (in ரஷியன்).
3. 1 2  "Biography Andriy Illienko". *Golos.ua* (in உக்ரைனியன்). 4 April 2013.
4. ↑  "Election list of "Svoboda" 2012 election" (in உக்ரைனியன்). Central Election Commission of Ukraine.
5. ↑  "Party of Regions gets 185 seats in Ukrainian parliament, Batkivschyna 101 - CEC". Interfax-Ukraine. 12 November 2012. Archived from the original on 31 October 2013.
6. ↑  "Нагороджена Указом Президента України від 11 вересня 1998 року No. 1014". Archived from the original on 2018-09-13. பார்க்கப்பட்ட நாள் 2015-04-01.
7. ↑  "Указ Президента України No. 821/2008 від 10 вересня 2008 року «Про відзначення державними нагородами України діячів кіномистецтва»". Archived from the original on 2014-12-19.
8. ↑  Decree of the President of Ukraine from 11 вересня 2021 year № 465/2021 «Про відзначення державними нагородами України» (in உக்குரேனிய மொழி)
**பக்தி பாடல்** (*Devotional song*) என்பது மத அனுஷ்டானங்கள் மற்றும் சடங்குகளுடன் குறித்த பாடலாகும். பாரம்பரியமாகப் பக்தி இசை இந்து இசை, யூத இசை, புத்த இசை, இசுலாமிய இசை மற்றும் கிறித்தவ இசை ஆகியவற்றின் ஒரு பகுதியாக இருந்து வருகிறது.

ஒவ்வொரு பெரிய மதமும் பக்தி பாடல்களுடன் அதன் பாரம்பரியத்தைக் கொண்டுள்ளது. கிறித்துவத்தில், உரோமன் கத்தோலிக்கம், லூதரனிசம், கிழக்கு மரபுவழி திருச்சபை, உருசிய மரபுவழித் திருச்சபை மற்றும் பிறவற்றின் வழிபாட்டு முறைகளின் ஒரு பகுதியாகப் பக்தி பாடல்கள் உள்ளன. ஒரு பக்தி பாடல் என்பது பிரார்த்தனையின் ஒரு பகுதியாகும். இந்த சூழல்களில் அலங்காரம் அல்ல. சீர்திருத்தப் பாரம்பரியத்திற்குள், திருச்சபை இசை பொதுவாகப் பரபரப்பாக விவாதிக்கப்பட்டது. சில பியூரிடன்கள் அனைத்து ஆபரணங்களையும் எதிர்த்தனர். பாடகர்கள், பாடல்கள் மற்றும் வழிபாட்டு முறைகள் நிராகரிக்கப்பட்டதால், பக்திகளை ஒழிக்க முயன்றனர்.

கிழக்கு மற்றும் அருகிலுள்ள கிழக்கு மதங்களில், பக்தி வழிபாடுகள் கூட்டுப் பிரார்த்தனை மற்றும் தியானமாகச் செயல்பட முடியும். பயிற்சியாளர்களுக்கு ஒரு மாய அனுபவத்தை வழங்குவதற்காக நீண்ட காலத்திற்கு நீடித்திருக்கும் குறிப்பிட்ட தாளங்களில் இவை பாடப்படுகின்றன. இந்து இசையில், பக்தி இயக்கம், பஜனைகள், கீர்த்தனை மற்றும் ஆரத்தி போன்ற வடிவங்களை எடுக்கிறது.

பக்தி இசையின் வகைகள்
--------------------

* பஜனை ஒரு இந்து அல்லது சீக்கிய பக்தி.
* போர்கித் ஒரு அசாமிய போர்கீதம்.
* கவ்வாலி சூபிக்களின் பக்தி இசை, இசுலாம் மாய பாரம்பரியம்.
* குன்லா பஜன்
* தபா இசை
* சூஃபி இசை
* சியாமா சங்கீதம்
* கீர்த்தனை

மேற்கோள்கள்
-----------

1. ↑  Saurabh Goswami; Selina Sharma (2005). *Music and Fine Arts in the Devotional Traditions of India: Worship Through Beauty*. APH Publishing. பக். 2–10. பன்னாட்டுத் தரப்புத்தக எண்:978-81-7648-811-2. .
2. ↑  Emmie te Nijenhuis (2011). *Kīrtana: Traditional South Indian Devotional Songs: Compositions of Tyāgarāja, Muttusvāmi Dīkṣitar and Śyāma Śāstri*. Brill Academic Pub. பன்னாட்டுத் தரப்புத்தக எண்:978-90-04-20933-6. .
**முப்பிடாதி அம்மன்** என்பவர் நாட்டார் தெய்வங்களில் ஒருவராவார். இந்த அம்மன் திரிபுரங்களான இரும்பு, வெள்ளி, பொன் நகரங்களை ஆண்ட அரக்கர்களின் காவல் தெய்வமாக இருந்துள்ளாள்.

முப்புரத்தை காவல் காத்தமையால் முப்பிடாதி, முப்புடாதி, முப்பிடாரி என்ற பெயர்களில் அழைக்கப்படுகிறார்.

புராணக் கதை
-----------

முப்பிடாரி-பிடாரி அம்மன் கன்னியர்கள் ஏழு பேர்களில் கடைசி பெண் தெய்வமாகும். இவள் சிவனை நோக்கி தவம் செய்து சிவனிடம் 103 சிவலிங்கம் பெற்றார். பின்பு ஒரு நாள் சிவனடியார்கள் சிவனுக்கு அபிசேகம் செய்ய பால் கொண்டு செல்லும் போது அதனை வாங்கிப் பருகினாள். இதனால் கோபம் அடைந்த சிவன் தான் வழங்கிய சிவலிங்கத்தை திருமாலை வாங்கி வர வேண்டினார். திருமாலும் வாங்கச் சென்றார். இதனை அறிந்த அம்பிகை 3 சிவலிங்கத்தை விழுங்கினார். ஆகையால் அம்மனுக்கு 3 முகம் தோன்றியது. இதனால் அம்மனுக்கு முப்பிடாரி அம்மன் என்று பெயர் பெற்றது[]

* முப்பிடாதி அம்பாள் (கடையம்)
* செந்தட்டி முப்பிடாதி அம்மன்
* ஆழ்வார்குறிச்சி பரும்பு முப்பிடாதி அம்மன் கோயில்
* சுத்தமல்லி முப்பிடாதியம்மன் கோயில்
* சுத்தமல்லி பச்சேரி முப்பிடாரி அம்மன் கோயில்
* விக்கிரமசிங்கபுரம் வடக்குத் தெரு
* முப்புடாதி அம்மன் கோவில் (களக்குடி)
* மறுகால் குறிச்சி ஸ்ரீ முப்பிடாதி அம்மன் கோயில் திருநெல்வேலி

மேற்கோள்கள்
-----------

1. ↑  Vikatan Correspondent (24 சனவரி 2012). *மண் மணக்கும் கதைகள்... அருள் சுரக்கும் சாமிகள்!*. சக்தி விகடன். .
2. ↑  சூ நிர்மலா தேவி (1995). *முத்தாரம்மன் கதை: நாட்டுப்புறக் கதைப்பாடல்*. உலகத் தமிழாராய்ச்சி நிறுவனம். பக். 239. .
3. ↑  டாக்டர் ஆ. தசரதன் (1995). *முப்புராதி அம்மன் கதைப்பாடல்*. தமிழ் ஓலைச் சுவடிகள் பாதுகாப்பு மையம் சென்னை. .
PCI என்பது கணினிகளில் காணப்படும் பரவலான இடைமுகம் ஆகும். PCI என்பது Peripheral Component Interface, அதாவது புறக்கருவி இடைமுகம் என்பதற்கு சுருக்கம். PCI 1990களில் உருவாக்கப்பட்டு, 1995இல் முதன்முறை செந்தரம் வெளியிடப்பட்டது. முன்பு தனிநபர் கணினிகளில் புழக்கத்தில் இருந்த வேகக்குறைவான் ISA (Industry Standard Architecture-தொழிலக நெறி கட்டமைப்பு) பாட்டையை கொஞ்சங்கொஞ்சமாக நீக்கிவிட்டது. முதலில் சேவையகங்களில் (Servers) EISA (Extended ISA/தொழிலக நெறி விரிவு கட்டமைப்பு) பாட்டையை நீக்கி PCI இடம்பெற்றது. பிறகு தனிநபர் கணினிகளில் ISAக்கு மாற்றாகிவிட்டது.

PCI ஒரு இணைநிலை பாட்டையாக (parallel bus) 32-துணுக்கு/33 MHz, 64-துணுக்கு/32 MHz, 32-துணுக்கு/64 MHz (3.3V மட்டும்), 64-துணுக்கு/64 MHz ஆகிய ஆக்கநிலைகளில் உள்ளது. PCI-X பதி 2.0 செந்தரத்தால் PCI பாட்டை 533 MHz ஆகிய வேகத்திற்கு மேம்படுத்தப்பட்டது. PCI-X பாட்டை PCI பாணியில் இயங்கும் போது,

*அடிப்படைகள்*

PCI ஒரு ஏற்றம்-சேமிப்பு கட்டமைப்பு (load store architecture) அடிப்படையில் அமைந்த பாட்டையாகும். ஒரு PCI அமைப்பில் பல முகவர்கள் ஒரே பாட்டையை பகிர்கின்றனர். ஒரு PCI பாட்டையில் மூன்று வகைகளான முகவர்கள் உள்ளன—புரவன்-இணைவி (initiator), இலக்கு (target) மற்றும் துவக்கி (target).
ஈதர்நெட்
கணினி வலையமைப்பில் **ஈதர்நெட்** நுட்பமே பெரும்பாலும் பாவிக்கபடுவதாகும். இது உலகம் எங்கும் நிலைபெற்றிருக்கும் ஈதர் என்ற இயற்பியற் (பௌதீகவியற்) கோட்பாட்டடிப்படையில் உருவாகியதாகும். இதில் ஐபிஎம் உருவாகிய டோக்கின் றிங்(டோக்கன் ரிங்) தொழில்நுட்பம் போன்று தரவு பொதி மோதற் தவிர்ப்பு நுட்பம் போன்றல்லாமல் இங்கே சுவிச் ஊடாக தரவு பொதி மோதல்கள் எதிர்பாக்கப்படுகின்றன. அதாவது இவ்வலையமைப்பில் எல்லாக் கணினிகளுமே எந்த நேரத்திலும் தரவுகளைப் பிறிதோர் கணினிக்கு அனுப்புவதற்கு தடையேதும் இல்லாததினால் ஒரே நேரத்தில் ஒன்றுக்கு மேற்பட்ட கணினிகள் தரவுப் பொதிகளை அனுப்பினால் தரவுப் போதிகள் மோதிக்கொள்ளும் இவ்வாறான மோதல்கள் அடுத்து ஒர் குறிப்பிட்ட நேரத்திற்கு அப்புறம் அனுப்ப முயற்சிசெய்யும்.

பெரும்பாலான ஈதர்நெட் வலையமைப்பானது தற்பொழுது நொடிக்கு 100 மேகாபிட்ஸ் வேகத்தில் தரவைப் பரிமாற வல்லன இது தவிர ஜிகாபிட் ஈதர்நெட் வலையமைப்பானது நொட்டிக்கு 1 ஜிகாபிட்ஸ் தரவுகளைப் பரிமாற வல்லது. நொடிக்கு 100 மெகாபிட்ஸ் வேக வலையமைப்பில் 8 வயர்களில் 4 வயர்கள் மட்டுமே தகவற் பரிமாற்றத்தில் ஈடுபடும் ஏனைய 4 வ்யர்களும் பயன்படாதவை. வயர்கள் 1, 2, 3, 6 ஆகியவையே பயன்படுவை ஏனையவை பயன்படாது. ஜிகாபிட்ஸ் ஈதர்நெட்டை குறுக்குமறுக்கான (Cross Over cable) ஊடாக இருகணினிகளை இணைத்தால் அவை நொடிக்கு 200 மெகாபிட்ஸ் வேகத்தில் தரவைப் பரிமாறும். இரு ஜிகாபிட்ஸ் ஈதர்நெட் கணினிகள் நொடிக்கு 100 மெகாபிட்ஸ் வேகமுள்ள சுவிச் ஊடாக இணைக்கப்பட்டால் 100 மேகபிட்ஸ் வேகத்திலேயே பரிமாறும் அதாவது வலையமைப்பில் எந்த சாதனம் மெதுவானதோ அந்த வேகத்திலே கணினி தரவுகளைப் பரிமாறும்.

மேலும் காண்க
------------

வலையமைப்பு நிலைமாற்றி

பிணைய இடைமுக கட்டுப்பாட்டகம்

திசைவி


| * பா
* உ
* தொ
கணினியின் அடிப்படைப்பாகங்கள் |
| --- |
| உள்ளீட்டுக் கருவிகள் | 
* விசைப்பலகை
* படிம வருடி
* ஒலிவாங்கி
* Pointing device
	+ Graphics tablet
	+ இயக்குபிடி
	+ ஒளி எழுதுகோல்
	+ சுட்டி
		- Optical
	+ Pointing stick
	+ Touchpad
	+ தொடுதிரை
	+ Trackball
* இணையப் படக்கருவி
	+ Softcam
* Refreshable braille display

 |
| வெளியீட்டு சாதனம் | 
* திரை
* Refreshable braille display
* அச்சுப்பொறி
* ஒலிபரப்பி
* வரைவி

 |
| நீக்கத்தகுந்த தரவுகள் சேமிப்பகம் | 
* ஒலி வட்டு இயக்கி
	+ சிடி-வாஎ
	+ டிவிடி+வாஎ
* Disk pack
* நெகிழ் வட்டு
* நினைவக அட்டை
* யுஎஸ்பி ஃபிளாஷ் டிரைவ்

 |
| கணிணி பேழை | 
* மையச் செயற்பகுதி (CPU)
* வன்தட்டு நிலை நினைவகம் / SSD / SSHD
* தாய்ப்பலகை
* பிணைய இடைமுக கட்டுப்பாட்டகம்
* மின்விசை வழங்கி (கணிணி)
* நேரடி அணுகல் நினைவகம் (RAM)
* ஒலி அட்டை
* வரைவியல் முடுக்கி அட்டை

 |
| தரவுகள் துறைகள் | 
* ஈதர்நெட்
* ஐஇஇஇ 1394
* இணைத் துறை
* தொடர்க் குதை
* அகிலத் தொடர் பாட்டை
* ஒலி பரிமாற்றம்

 |
**சௌமியா ராசேந்திரன்** ( Sowmya Rajendran ) ஓர் இந்திய எழுத்தாளர் ஆவார். சாகித்ய அகாடமி 2015 பால் சாகித்ய புரஸ்கார் போன்ற விருதுகளைப் பெற்ற இவர், 20க்கும் மேற்பட்ட புத்தகங்களை எழுதியுள்ளார்.  இளம் வயதினருக்கான புனைகதை, வரைகதை புத்தகங்கள் மற்றும் குழந்தைகளுக்கான உத்வேகம் தரும் புத்தகங்களை எழுதியுள்ளார்.

தொழில் வாழ்க்கை
---------------

சௌமியாவின் எழுத்துகள், மற்ற மாறுபட்ட பிரச்சினைகளுடன், அழகைப் பற்றிய ஒரே மாதிரியான கருத்துக்களாக உள்ளன. இவரது *தி பிளசன்ட் ராக்சசா* என்ற புத்தகம் இனிமையானவனும் மற்றும் அழகானவனுமான கரிமுகன் என்ற அரக்கனின் கதையை விவரிக்கிறது.  *பாய் ஹூ ஆஸ்க்டு வொய்* என்ற புத்தகம் அம்பேத்கரின் இளமைப்பருவத்தையும், *விங்ஸ் டு ஃப்ளை* என்ற புத்தகம் இணை ஒலிம்பிக் விளையாட்டு வீராங்கனையான மாலதி ஹோலாவைப் பற்றி சித்தரிக்கின்றன. 2015 அனைத்துலக பெண்கள் நாளன்று வெளியிடப்பட்ட *தி பாடம்*, ஒரு வலைப்பதிவாகத் தொடங்கியது. மேலும், பாலின அடிப்படையிலான வன்முறை, பாலின சமத்துவமின்மை மற்றும் திருமணம் பற்றி கிண்டலாக விவாதிக்கிறது.  *தி வெயிட் லிப்டிங் பிரின்சஸ்* (2019) பளுதூக்குதலில் ஆர்வமுள்ள ஒரு இளவரசியை சித்தரிக்கிறது. *சடன்லி கௌ* திடீரென்று தோன்றும் ஒரு பசுவைப் பற்றிய வேடிக்கையான கதை

*மயில் வில் நாட் பி குயட்* என்ற கதையில் 12 வயது சிறுவன் மயில் கணேசன் ஒரே மாதிரியான பாலின சிக்கல்களை ஆராய்ந்து நாட்குறிப்புவடிவத்தில் நிவேதிதா சுப்பிரமணியம் என்பவருடன் இணைந்து எழுதியிருந்தார்.  புத்தகம் 2011 இல் வெளியிடப்பட்டு 2015 ஆம் ஆண்டு சாகித்திய அகாதமி வழங்கிய பால சாகித்ய புரஸ்கார் விருதை வென்றது. இந்த புத்தகம் *மோஸ்ட்லி மேட்லி மயில்* (2013) மற்றும் *திஸ் இஸ் மீ, மயில்* (2019) எனஇரண்டு தொடர்ச்சிகளாக வெளியாகின. தொடரின் கதாநாயகனான மயில் சென்னையில் வசித்து வருகிறார். அவர் பாலின பாகுபாடு, குடும்ப வன்முறை, அடையாள அரசியல், பாலியல் துன்புறுத்தல் மற்றும் சாதி மோதல் உள்ளிட்ட தன்னைச் சுற்றி நடக்கும் நிகழ்வுகள் குறித்து கருத்து தெரிவிக்கிறார்.

*கேர்ள்ஸ் டு தி ரெஸ்க்யூ* என்பது வழக்கமான விசித்திரக் கதைகளின் மாற்று வடிவமாகும். *தி அண்டர்வாட்டர் பிரண்ட்ஸ்* என்ற புத்தகம் பின்னர் தொடர்ச்சியான படப் புத்தகங்களாக வெளியிடப்பட்டது. இவர் பாலின ஆய்வுகளில் முதுகலைப் பட்டம் பெற்றுக்கொண்டிருந்தபோது இது எழுதப்பட்டது.

சொந்த வாழ்க்கை
--------------

சௌமியா ராசேந்திரன் புனே மாவட்டம், பசான் என்ற இடத்தைச் சேர்ந்தவர். இவர், ஐக்கிய இராச்சியத்தின் சசெக்ஸ் பல்கலைக்கழகத்தில் பாலின ஆய்வுகளில் முதுகலைப் பட்டம் பெற்றுள்ளார். இவருக்கு 2011 இல் பிறந்த அதிரா என்ற மகள் உள்ளார்  சிறுவயதில் எனிட் பிளைட்டன், ஆல்பிரட் ஹிட்ச்காக், பிரேம்சந்த், ஆர். கே. நாராயணன் மற்ரும் அகதா கிறிஸ்டி போன்றவர்களின் கதைகளையும் மற்றும் டிங்கிள், அம்புலிமாமா, கோகுலம், சம்பக் போன்ற குழந்தைகள் இதழ்களையும் விரும்பிப் படித்துள்ளார்.

மேற்கோள்கள்
-----------


1. 1 2 3  Roy, Shriya (3 May 2020). "The book of life: Meet these contemporary writers who are helping reshape little minds". *The Financial Express* (in அமெரிக்க ஆங்கிலம்). பார்க்கப்பட்ட நாள் 9 December 2020.
2. ↑  Roy Choudhury, Disha (30 August 2019). "Sowmya Rajendran's latest children's book is about a princess who is a weightlifter". *The Indian Express* (in ஆங்கிலம்). பார்க்கப்பட்ட நாள் 9 December 2020.
3. 1 2  Unnithan, Vidya (31 July 2018). "Small talk: Retell therapy". *Pune Mirror* (in ஆங்கிலம்). பார்க்கப்பட்ட நாள் 9 December 2020.
**பிஸ்டியா** என்பது ஒரு நீர்வாழ்க் களைச்செடியாகும். இதன் தாவரவியல் பெயர் *பிஸ்டியா ஸ்ட்ரயோட்டஸ்*. இது நீர் முட்டைக்கோஸ், நீர் லெட்டூஸ், நைல் முட்டைக்கோஸ் என்றும் அழைக்கப்படுகிறது.இது முதலில் நைல் நதியில் காணப்பட்டது. தற்போது அனைத்து நாடுகளிலும் நீர்வழிப்பாதையில் பரவிக் காண்ப்படுகிறது.கிரேக்க வார்த்தையான 'பிஸ்டோஸ்', 'நீர்' என்ற பொருளுடையது.[1]

இது பல்லாண்டு ஒரு வித்திலைத் தாவரமாகும்.இதன் இலைகள் மென்மையாகவும், தடிமனாகவும் காணப்படும். இது நீரின் மேற்பரப்பில் மிதக்கும் செடியாகும்.இலைகலின் அடிப்பரப்பில் வேர்கள் தொங்கிக்கொண்டிருக்கும்.இலைகளுக்கு நடுவில் மலர்கள் மறைந்திருக்கும்.கருவுருதலுக்குப் பின் சிறு பச்சையான கனிகள் உற்பத்தியாகும்.பாலில்லா இனப்பெருக்கமும் இத்தாவரத்தில் காணப்படுகிறது.தாய்ச்செடிக்கும் அதன் கன்றுக்கும் இடையே ஓடுதண்டு காணப்படும்.
பிஸ்டியா ஒரு நன்னீர் வாழ்த்தாவரம்.நீரில் அதிகமான ஊட்டச்சத்துக்கள் காணப்பட்டால் இதன் வளர்ச்சி அதிகமாகக் காண்ப்படுகிறது.இச்சூழலில் பிராணவாயுவின் அளவு குறைந்து,மீன்கள் இறந்துபோக நேரிடுகிறது.பிஸ்டியா தாவரங்கள் நீரில் ஆடை போல படரும்போது, நீரில் மூழ்கியுள்ள மற்ற தாவரங்களின் வளர்ச்சியையும் பாதிக்கிறது.[
*மேன்சோனியா*என்ற பேரினத்தைச் சேர்ந்த கொசுக்கள்,பிஸ்டியா போன்ற தாவரங்களின் இலைகளின் அடிப்பரப்பில் முட்டைகளை இட்டு தங்கள் வாழ்க்கைச் சுழற்சியை முடித்துக்கொள்கின்றன.[4]

கட்டுப்பாடு
-----------

இது இயந்திர முறை மூலமாகவும், நீரில் பயன்படுத்தக்கூடிய களைக்கொல்லிகளைக் கொண்டும் கட்டுப்படுத்தப்படுகிறது.உயிரின முறையில் இரு பூச்சிகள் அதாவது *நியூஹைட்ரோனோமஸ் அஃபினிஸ்* என்ற தென் அமெரிக்கக் கூன்வண்டின் புழுக்களும்,வளர்ந்த பூச்சிகளும் மற்றும் *ஸ்போடாப்டீரா பெக்டினிகார்னிஸ்* என்ற அந்துப்பூச்சியின் புழுக்களும் இத்தாவரங்களைக் கட்டுப்படுத்துகின்றன. அமேஸான் வடிநிலங்களில் இது நன்னீர் ஆமைகளுக்கு உணவாகிறது.[5]

தாயகம்
------

இதன் தாயகம் ஆப்ரிக்கா மற்றும் தென் அமெரிக்காவாக இருக்கலாம் என்று நம்பப்படுகிறது.[6]

பயன்கள்
-------

இது வெப்பமண்டல மீன் காட்சியங்களில் சிறு மீன்களுக்கு உணவாகப் பயன்படுத்தப்படுகிறது.பாசிகள் படராதிருக்கவும் இது பயன்படுத்தப்படுகிறது.

மேற்கோள்கள்
-----------

1. Quattrocchi, Umberto (2000). CRC World Dictionary of Plant Names. Volume III: M-Q. CRC Press. p. 2084. ISBN 978-0-8493-2677-6.

2. Kasulo, V. 2000. The impact of invasive species in African lakes. In: The economics of biological invasions (eds. C. Perrings, M. Williamson and S. Dalmozzone). pp. 183–207. Cheltenham, UK: Edward Elgar.

3. Ramey, Victor (2001). "Water Lettuce (Pistia stratiotes)". Center for Aquatic and Invasive Plants, University of Florida. Retrieved 26 April 2010.

4. Park, K (2007). Parks Text Book of Preventive and Social Medicine (19th ed.). Jabalpur India.

5. Salo, Matti; Sirén, Anders; Kalliola, Risto (20 November 2013). Diagnosing Wild Species Harvest: Resource Use and Conservation. Academic Press. p. 115. ISBN 978-0-12-397755-7. Retrieved 27 January 2016.

6. "Pistia stratiotes" USGS Nonindigenous Aquatic Species Database, Gainesville, FL, and NOAA Great Lakes Aquatic Nonindigenous Species Information System, Ann Arbor, MI. <>Revision Date: 6/24/2016.
**கொளப்பாக்கம் அகத்தீசுவரர் கோயில்** என்பது தமிழ்நாட்டின் தலைநகரான சென்னை புறநகர்ப் பகுதியில் அமைந்துள்ள, 1300 ஆண்டுகள் பழைமையான சிவாலயமாகும். சென்னையில் உள்ள நவக்கிரக கோயில்களில் சூரியன் சிவபெருமானை வழிபட்ட கோயிலாகும்.

ஆலய அமைப்பு
-----------

### சந்நிதிகள்

விநாயகர், தட்சிணாமூர்த்தி, மகாவிட்ணு, துர்க்கை ஆகியவை கருவறை கோஷ்டத்தில் அமைந்துள்ளன. பிரகாரத்தில் மகாகணபதி, காசி விஸ்வநாதர்- விசாலாட்சி, சுப்பிரமணியர் ஆகிய சந்நிதிகள் உள்ளன. 

காசி விஸ்வநாதர்- விசாலாட்சி சந்நிதி கிழக்கு நோக்கி உள்ளது. சுப்பிரமணியர் சந்நிதியில் மரகத கல்லால் ஆன பச்சை மயில் வாகனம் உள்ளது.

தல புராணம்
----------

சூரியனின் வெப்பம் தாங்காமல் அவரது மனைவி சம்க்ஞா தேவி தன்னுடைய நிழலை சாயா தேவியாக விட்டுவிட்டு பிரிந்தார். இதை உணராத சூரியன் சாயாவோடு வாழ்ந்துவந்தார். சனிபகவானையும் பெற்றார்.

சில காலங்களுக்கு பிறகு சாயாவுடன்‌ வாழ்வதை சூரியன் அறிந்து கோபம் கொண்டார். சம்க்ஞா தேவியின் தந்தை விஸ்வகர்மாவிடம் முறையிட, அவர் சூரியனை கொளப்பாக்கம் சென்று சிவபெருமானை வழிபட கூறினார். அதன்படி இத்தலத்தில் சூரியன் சிவபெருமானை வழிபட்டு ஆனந்த வல்லி உடனுறை அகத்தீஸ்வரரை தரிசித்தார். அவர்கள் அருளால் சூரியனின் வெப்பம் குறைந்தது, சம்க்ஞா தேவியும் மீண்டும் சூரியனுடன் சேர்ந்து வாழ்ந்தார் என தலபுராணம் விவரிக்கிறது.

சான்றுகள்
---------

1. ↑  "நவக்கிரக தோஷம் நிவர்த்தியாகும் பரிகாரத் தலங்கள்!". *Dinamani*.
2. ↑  "District Wise Temple list". *temple.dinamalar.com*.
**தென் நடு சீனா** (*South Central China* அல்லது **Central-South China** (சீன மொழி: 中南; பின்யின்: *Zhōngnán*; lit. 'Central-South'), என்ற  நிலப்பரப்பு,  சீனா நாட்டு ஆளுமையின் கீழுள்ள மாநில ஆட்சியின் கீழ் அமைந்துள்ளது. இதில்  குவாங்டொங், ஆய்னான், ஹெனன், ஊபேய்,  ஹுனான் மாகாணம் ஆகிய  சீன மாகாணங்களும் குவாங்ஷி என்ற தன்னாட்சி பகுதியும், சீன மக்கள் குடியரசின் சிறப்பு மேலாண்மைப் பகுதிகளான (SARs), ஆங்காங்.  மக்காவு பகுதிகளும் அடங்குகின்றன.

இந்த ஆட்சிப் பகுதி தென்சீனா (华南), நடு சீனா (华中) என இரண்டு பிரிவுகளாக மேலும் பிரிக்கப்பட்டுள்ளது. ஏனெனில், நில அமைப்பு வேறுபட்டும், வேறுபட்ட மக்களினமும் உள்ளதால் இவ்வாறு பிரிக்கப்பட்டுள்ளன.

இவற்றையும் காணவும்
------------------

* கிழக்கு சீனா
* நடு சீனா
* தென்சீனா
* வடகிழக்கு சீனா
* வடமேற்கு சீனா
* தென்மேற்கு சீனா

மேற்கோள்கள்
-----------

1. ↑  
"Main Data of the Seventh National Population Census". National Bureau of Statistics of China. Archived from the original on May 11, 2021.
2. ↑   GDP-2022 is a preliminary data China NBS. "Home - Regional - Quarterly by Province". செய்திக் குறிப்பு.
**மாலதி கிருஷ்ணமூர்த்தி ஹோலா** இந்தியாவைச் சேர்ந்த இணை ஒலிம்பிக் விளையாட்டு வீராங்கனையாவார். இவரது சாதனைகளுக்காக அருச்சுனா விருது மற்றும் பத்மசிறீ விருது வழங்கப்பட்டது.

இவர் இந்தியாவின் கருநாடகாவின் கோட்டா எனும் ஊரில் ஜூலை 6,1958 அன்று பிறந்தார். இவரது தந்தை கிருஷ்ணமூர்த்தி ஹோலா ஒரு சிறிய உணவு விடுதியை நடத்தி வந்தார். இவரது தாயார் பத்மாவதி நான்கு குழந்தைகளையும் கவனித்துக் கொண்டார். மாலதிக்கு ஒரு வயதாக இருக்கும்போது இளம்பிள்ளை வாதத்தால் பாதிக்கப்பட்டார். இரண்டு ஆண்டுகளுக்கும் மேலாக மின்சார அதிர்ச்சி சிகிச்சை அளிக்கப்பட்டு தனது உடல் வலிமையை மேம்படுத்திக்கொண்டார்.

மாலதி 397 தங்கப் பதக்கங்கள், 27 வெள்ளிப் பதக்கங்கள் மற்றும் 5 வெண்கலப் பதக்கங்களை வென்றுள்ளார்.  தென் கொரியா, பார்செலோனா, ஏதென்ஸ் மற்றும் பெய்சிங்கில் நடைபெற்ற இணை ஒலிம்பிக் விளையாட்டுகளில் போட்டிகளிலும், பெய்சிங், பேங்காக், தென் கொரியா மற்றும் கோலாலம்பூரில் நடைபெற்ற ஆசிய விளையாட்டுப் போட்டிகளிலும், டென்மார்க் மற்றும் ஆத்திரேலியாவில் நடைபெற்ற உலக வாகையாளர் போட்டிகளிலும், ஆத்திரேலியாவில் நடந்த பொதுநலவாய விளையாட்டுப் போட்டிகளிலும் மற்றும் பெல்ஜியம், கோலாலம்பூர் மற்றும் இங்கிலாந்தில் நடந்த வாகையாளர் போட்டிகளில் இவர் இந்தியாவைப் பிரதிநிதித்துவப்படுத்தினார்.

இதுவரை 34 அறுவை சிகிச்சைகள் செய்து கொண்டுள்ளார்.  மாலா சிண்டிகேட் வங்கியில் மேலாளராக பணிபுரிகிறார். தனது நண்பர்களுடன் இணைந்து உருவாக்கப்பட்ட ஒரு தொண்டு அறக்கட்டளை மாத்ரு அறக்கட்டளையில் பல்வேறு குறைபாடுகள் உள்ள 54 குழந்தைகளுக்கு அடைக்கலம் அளிக்கிறார்.  முக்கியமாக கிராமப்புறங்களில் பெற்றோர்கள் தங்கள் குழந்தையை பள்ளிக்கு அனுப்பவோ அல்லது மருத்துவ சிகிச்சையை வழங்கவோ முடியாமல் இருக்கும் இளம்பிள்ளைவாதத்தால் பாதிக்கப்பட்டவர்கள் மீது கவனம் செதனது முதல் அங்கீகரிக்கப்பட்ட சுயசரிதையான எ டிஃபரண்ட் ஸ்பிரிட்டை ஜூலை 8,2009 அன்று வெளியிட்டார்.லுத்துகிறார். 

எ டிஃபரண்ட் ஸ்பிரிட் என்ற தனது சுயசரிதையை ஜூலை 8,2009 அன்று வெளியிட்டார்.

இந்த சுயசைதையில் நான் இளமையாக இருந்தபோது, விழுந்த மாம்பழங்களை எடுக்க கொல்லைப்புறத்திற்கு ஓடி வந்த என் நண்பர்களில் முதன்மையானவராக இருக்க விரும்பினேன். நான் ஒரு பறவையைப் போல அச்சமின்றி ஒரு இடத்திலிருந்து இன்னொரு இடத்திற்கு பறக்க விரும்பினேன். ஆனால் நான் வளர்ந்தவுடன், ஓடுவதற்கு கால்கள் மற்றும் பறக்க இறக்கைகள் தேவை என்பதை உணர்ந்தேன். நான் காயப்பட்டேன். ஆனால் நான் கைவிடவில்லை. எனக்கு தெரியும், ஒரு நாள், நான் ஓடுவேன்"... என்று மாலதி கூறுகிறார்.

மேற்கோள்கள்
-----------


1. 1 2  "Excerpt about Malathi Holla from India At The Olympic Games" (in en-US). *Women's Web: For Women Who Do*. .
2. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on 15 October 2015. பார்க்கப்பட்ட நாள் 21 July 2015.
3. ↑  "Sri Vanamali Seva Award and Dr. Mathoor Krishnamurthy Award presented - Star of Mysore" (in en-US). *Star of Mysore*. 2017-10-22. .
**உமைத்தானகத்து குஞ்சிக்காதர்** என்பவர் கேரள மாநிலம் மலப்புரம் தானூரில் வாழ்ந்த, மலபாரில் நடந்த ஆங்கிலேயருக்கு எதிரான கிளர்ச்சியில் பங்கேற்றவர் ஆவார். இவர் பிறந்த ஊர் தானுர். கடலோரப் பகுதியியான தானூரில் கிலாபத் நடவடிக்கைகளுக்கு தலைமைபொறுப்பில் பங்காற்றினார். போராட்டத்தின் ஒரு பகுதியாக, தானூர் மற்றும் சுற்றுவட்டாரப் பகுதிகளைச் சேர்ந்த மக்களை கிலாபத் இயக்கத்தில் ஒருங்கிணைத்தார். 1918-ல், கோழிக்கோடு கடற்கரையில் காந்திஜி மற்றும் மௌலானா சௌக்கத்தலி கலந்து கொண்ட கிலாபத்-காங்கிரஸ் மாநாட்டின் வாயிலாகத்தான் காதர் தலைவர்களுடன் உறவுகளை ஏற்படுத்திக்கொண்டார். குஞ்சிக்காதர், அவரது குருநாதர் தானூர் பரீக்குட்டி முஸ்லியார் ஆகியோர் தலைமையில் தானுர் மாடத்தில் உள்ள மைதானத்தில் நடைபெற்ற கிலாபத் மாநாடு பெருமுயற்சியின் பலனாக மாபெரும் வெற்றி பெற்றது. பின்னர் தானூரில் இருந்த தனது வணிக நிறுவனத்தை வேறொருவரிடம் ஒப்படைத்த குஞ்சிக்காதர், கிலாபத்தின் முழுநேர ஊழியராக மாறி, விரைவில் ஆங்கிலேயர்களின் கண்தூசியாக மாறினார். தானுர் மற்றும் சுற்றுவட்டாரப் பகுதிகளில் உள்ள பொது மக்களிடையே கிலாபத்தை பரப்புவதற்கு காதர் பலவித முயற்சிகளை மேற்கொண்டார்.

1920ல் குஞ்சிக்காதர் தலைமையில் தானூரில் கிலாபத் கமிட்டி கூட்டம் கூடுவதற்க்கான ஏற்பாடுகள் தொடங்கியது. இந்த மாநாட்டின் மூலம் குஞ்சிகாதர் தலைமையில் தங்களுக்கு எதிராக மாபெரும் இயக்கம் உருவாக வாய்ப்புள்ளது என்ற தகவலின் அடிப்படையில் மாநாட்டை நடத்தக் கூடாது என்று ஆங்கிலேயர்கள் உத்தரவிட்டனர். ஆனால் கிலாபத் தலைவர்கள் மாநாட்டிலிருந்து விலகத் தயாராக இல்லை. 1920 ஆகஸ்டு 20 அன்று திரூரங்காடி மசூதியை ராணுவம் தாக்கிய செய்தி வந்ததையடுத்து குஞ்சிக்காதரும் அவரது குழுவினரும் தானூரிலிருந்து புறப்பட்டனர். பரப்பனங்காடிக்கு அருகில் உள்ள பந்தாரங்காடியில் குஞ்சிகாதரும் அவரது குழுவினரும் ராணுவத்தால் சுற்றி வளைக்கப்பட்டனர். பின்னர் காதர் கண்ணூர் மத்திய சிறையில் அடைக்கப்பட்டார். அந்த துணிச்சலான தேசபக்தரை பின்னர் பிரித்தானிய அரசு தூக்கிலிட்டது. அவர் *தானுரின் சிங்கக்குட்டி* என்று இவர் வர்ணிக்கப்படுவதுண்டு.

குஞ்சிகாதர் வாழ்ந்த வீடு தானுர் திப்பு சுல்தான் சாலைக்கு அருகில் இன்றும் உள்ளது. இந்த வீட்டின் கதவுகளையும் ஜன்னல்களையும் இராணுவத்தினர் இரும்பு கம்பிகளால் உடைக்க முற்பட்ட தழும்புகளை இன்றும் காணலாம். வீட்டுக்குப் அருகிலுள்ள அவருடைய அலுவலகம் இப்பொழுதும் உள்ளது.

மலையாள திரைப்படத்தின் கதைமூலம்
------------------------------

மலபார் கலவரத்தின் கதை சொல்லும் **1921** திரைப்படத்தில் மம்மூட்டி நடித்த கதாநாயகன் வேடம் உமைத்தானகத்து குஞ்சிக்காதரை அடிப்படையாகக் கொண்டது என்று கூறப்படுகிறது.

மேற்கோள்கள்
-----------

1. ↑  "காப்பக பதிவு". பார்க்கப்பட்ட நாள் 2015-08-24.
2. ↑  "திரைப்பட விமர்சனம்". பார்க்கப்பட்ட நாள் 2023-09-30.

வெளி இணைப்புகள்
---------------

"தானூர் குஞ்சிக்காதர்: தூக்குக் கயிற்றை புன்னகையுடன் ஏற்றுக்கொண்ட கிலாபத் போராளி". பார்க்கப்பட்ட நாள் 2023-09-30.
**பலவான் தீவு**, காலனி போன்ற வடிவத்தில் சிங்கப்பூரின் முக்கிய சுற்றுலா தளமான சென்தொசாவின் தென்கிழக்கே அமைந்துள்ள ஒரு சிறு தீவாகும். கடலில் இருந்த ஒரு சிறிய மணல திட்டின்மேல் செயற்கையாக உரிவாக்கப்பட்ட இந்த தீவு 0.4 ஹெக்டார் பரப்பளவு கொண்டது.

பெயர்தொற்றம்
------------

மலாய் மொழியில் உள்ள பெஹ்லவான்( ஹிந்தியில் பயில்வான்) என்ற வார்த்தைக்கு வீரன் என்றும் திறமைசாலி என்றும் பொருள்கள் உண்டு. அந்த வார்த்தையின் மருவளே இந்த வார்த்தையாக கூறப்படுகிறது.

இந்த தீவை சார்ந்த குழப்பங்கள்
-----------------------------

சென்தொசாவில் இந்த தீவோர்க்கு செல்வோர் இந்த தீவே ஆசிய கண்டத்தின் தென்கூடிப்பகுதி என்ற அறிவிப்பு பலகையை காணலாம். ஆனால் இது ஒரு ஏற்றுக்கொள்ளப்படாத ஒரு செய்தியாகும். இதே சென்தொசாவில் உள்ள டான்ஜோங் தீவு, இன்னும் தெற்கே இருப்பது அனைவரையும் வியப்பில் ஆழ்த்தும் ஒரு விசயமாகும்.

மேற்கோள்கள்
-----------

* 
*

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**க. சு. நவநீதகிருஷ்ண பாரதி** (1 மார்ச் 1889 - 22 திசம்பர் 1954) ஈழத்துத் தமிழறிஞரும் புலவரும் ஆவார். இவர் இயற்றிய தனிச் செய்யுள்களின் தொகுப்பாகிய உலகியல் விளக்கம் என்னும் நூலின் பதிப்பாசிரியராய் விபுலாநந்த அடிகள் பணியாற்றியுள்ளார். அடிகளின் பதிகத்தினையும், கடவுள் வாழ்த்தினையும் ஆங்கில மொழியில் எழுதப்பட்ட முன்னுரையினையும் கொண்டு 1922 இல் இந்நூல் வெளியிடப்பட்டது. திருவாசகம், நன்னூல், திருமந்திரம் போன்ற நூல்களுக்கு உரை எழுதி இலங்கையில் மட்டுமன்றி இந்தியா, சிங்கப்பூர் போன்ற நாடுகளிலும் பாராட்டுப் பெற்றார்.

வாழ்க்கைச் சுருக்கம்
--------------------

யாழ்ப்பாண மாவட்டம், மாவிட்டபுரத்தைச் சேர்ந்த நவநீத கிருஷ்ண பாரதி தமிழ்நாடு, கிருஷ்ணாபுரம், கரவட்டங்குடியில் சுப்பிரமணிய பாரதி, தைலம்மை ஆகியோருக்குப் பிறந்தார். இளம் வயதில் இலக்கணம், இலக்கியம், தருக்கம் ஆகியவற்றைக் கற்றுத் தேர்ந்தார். திருவாவடுதுறை ஆதீனத்தில் திருமுறை ஆய்வில் ஈடுபட்டார். சேர் பொன்னம்பலம் இராமநாதனின் வேண்டுகோளுக்கிணங்க யாழ்ப்பாணம் பரமேஸ்வராக் கல்லூரியிலும், இராமநாதன் கல்லூரியிலும் தமிழ் பண்டிதராகப் பணியாற்ற 1917 ஆம் ஆண்டில் இலங்கை வந்தார். தேசநேசன் இதழில் ஆசிரியராகவும் பணியாற்றினார். இவரது மனைவி பெயர் சவுந்தரநாயகி. சமூகசேவகி காலஞ்சென்ற பத்மாவதி பூர்ணானந்தா இவர்களது மகள் ஆவார்.

எழுதிய நூல்கள்
--------------

* உலகியல் விளக்கம் (செய்யுள் தொகுப்பு), 1922
* பாரதீயம் (3 பாகங்கள், இலக்கண நூல்), 1949
* திருவாசகப்பேறு: சிவபுராணமும் கீர்த்தித்திருவகவலும், நாவலர் அச்சுக்கூடம், 1953
* திருவாசகம் ஆராய்ச்சிப் பேருரை, தெல்லிப்பழை, 1954
* பறம்புமலைப் பாரி (செய்யுள்கள்)
* புத்திளஞ் செழுங்கதிர்ச் செல்வம் (செய்யுள்கள்)
* திருவடிக் கதம்பம் (செய்யுள்கள்)
* காந்தி வெண்பா (அச்சில் வெளிவரவில்லை)

பட்டங்கள்
---------

* பண்டிதர்
* புலவர்மணி

மேற்கோள்கள்
-----------

தளத்தில்  
க. சு. நவநீதகிருஷ்ண பாரதி எழுதிய
 ***நூல்கள்*** உள்ளன.

1. ↑  தமிழ்ப் புலவர் வரிசை ஒன்பதாம் புத்தகம், சு. அ. இராமசாமிப் புலவர், பக். 134, 1955
2. 1 2 3 4 5   *ஈழகேசரி வெள்ளிவிழா மலர்*. யாழ்ப்பாணம்: ஈழகேசரி. 1956. பக். பக். 209. .
3. ↑  "உரையாசிரியர்கள்". *தமிழ் இணையக் கல்விக்கழகம்*. Archived from the original on 27 சூலை 2012. பார்க்கப்பட்ட நாள் 1 சனவரி 2022.
4. 1 2 3 4 5   *நாவலர் மாநாடு விழா மலர் 1969*. 1969. .
5. ↑  இறைபதமடைந்த சமூகசேவகி பத்மாவதி பூரணானந்தா
[*தொடர்பிழந்த இணைப்பு*], தினக்குரல், சூன் 10, 2011
**பவை தீவு** அல்லது *முதலை தீவு* என்று அழைக்கப்படும் இந்த தீவு, சிங்கப்பூரில் உள்ள ஒரு தீவாகும். சிங்கபூர் ராணுவத்தின் கட்டுப்பட்டில் இந்த தீவு உள்ளது. துப்பாக்கி சுதேதல் மற்றும் குண்டுகளை பரிசொத்திதல் போன்ற வற்றிர்க்காக இந்த தீவு பயன்பட்டு வருகிறது. இந்ததீவு பவளபாறைகள் நிறைந்த தீவாகும்.

தடை செய்யப்பட்ட பகுதி
---------------------

1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், சனாங்கு தீவு ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும்.

மேற்கோள்கள்
-----------

* பரணிடப்பட்டது 2007-04-08 at the வந்தவழி இயந்திரம்
* 
*

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**எகிப்திய புவியியல் அருங்காட்சியகம்** (Egyptian Geological Museum) என்பது எகிப்தின் கெய்ரோவில் உள்ள ஒரு அருங்காட்சியகமாகும். எகிப்திய புவியியல் ஆய்வின் ஒரு பகுதியாக 1904 ஆம் ஆண்டில் இந்த அருங்காட்சியகம் நிறுவப்பட்டது. இது ஆட்சியாளர் இசுமாயில் பாஷாவின்வழிகாட்டுதலின் கீழ் 1896 இல் தொடங்கப்பட்டது. இந்த அருங்காட்சியகம் மத்திய கிழக்கு மற்றும் ஆப்பிரிக்கக் கண்டத்தில் முதன்முதலில் ஏற்படுத்தப்பட்டது.

அருங்காட்சியக வரலாறு
--------------------

இந்த அருங்காட்சியகம் ஆரம்பத்தில் கிரேக்க-உரோமானிய பாணியில் கட்டப்பட்டது. இது கெய்ரோ நகரத்தில் உள்ள பொதுப்பணி அமைச்சின் தோட்டங்களில் அமைந்துள்ளது. இது எகிப்திய அருங்காட்சியகத்தை (எகிப்திய பழங்கால அருங்காட்சியகம் என்றும் அழைக்கப்படுகிறது) வடிவமைத்து கட்டிய பிரெஞ்சு கட்டிடக் கலைஞர் *மார்செல் டர்கனனான்* என்பவரால் வடிவமைக்கப்பட்டது. 3 மீட்டர் (10 அடி) உயரமுள்ள பழங்கால யானையின் தொல்லுயிர் எச்சங்கள்உள்ளடக்கிய, பழங்காலவியல் கண்டுபிடிப்புகளின் புனரமைக்கப்பட்ட புதைபடிவ எலும்புக்கூடுகளுக்கு இடமளிக்கும் வகையில் இந்த கட்டிடத்தில் 4 மீட்டர் (13 அடி) உயரமுள்ள கூரைகளைக் கொண்ட ஒரு கண்காட்சி மண்டபம் இருந்தது. இலண்டனின் இயற்கை வரலாற்று அருங்காட்சியகத்திலிருந்த பழங்காலவியலாளர் வில்லியம் ஆண்ட்ரூஸ் என்பவர் 1904 ஆம் ஆண்டில் இதன் முதல் காப்பாளாராக இருந்தார். அவரைத் தொடர்ந்து 1906 இல் ஹென்றி ஆஸ்போர்ன் என்பவர் பணியாற்றினார்.

அசல் அருங்காட்சியகம் 1968 ஆம் ஆண்டில் பாறையியல் மற்றும் தொல்லுயிரியலுக்கான அருங்காட்சியகத்தின் ஆய்வகங்களை அமைப்பதற்காக வடிவமைக்கப்பட்ட ஒரு இணைப்பைக் கட்டியது. பெருநகர கெய்ரோவை நிர்மாணிப்பதற்காக அசல் கட்டிடம் இடிக்கப்பட்டு 1982 வரை இந்த அருங்காட்சியகம் கெய்ரோ நகரத்தில் இருந்தது.

தற்போதைய அருங்காட்சியகம்
------------------------

அருங்காட்சியகத்தின் உள்ளே
இந்த அருங்காட்சியகம் கெய்ரோவின் தெற்கு புறநகர்ப் பகுதியான மாடிக்கு அருகிலுள்ள தற்போதைய இடத்திற்கு மாற்றப்பட்டது.

1898 ஆம் ஆண்டில் பயோம் பாலைவனத்தில் உள்ள பிர்கெட் கரூனின் வடக்கே காஸ்ர் அல்-சாகாவில் புவியியலாளர் ஹக் பீட்னெல் என்பவரால் கண்டுபிடிக்கப்பட்ட தொடர்ச்சியான புதைபடிவங்களின் முதுகெலும்புகள் காட்சிக்கு வைக்கப்பட்டுள்ளன. இந்த கலைப்பொருட்கள் அடையாளம் காண பிரித்தானிய அருங்காட்சியகத்திற்கு அனுப்பப்பட்டு அருங்காட்சியகத்தில் காட்சிக்கு வைக்கப்பட்டன. இந்த அருங்காட்சியகத்தில் எகிப்தின் இயற்கை வரலாறு மற்றும் அதன் புவியியல் மற்றும் தாதுக்கள் எகிப்தை உலக சக்தியாக மாற்ற உதவியது என்பதற்கான எடுத்துக்காட்டுகளும் உள்ளன.

குறிப்பிட்ட கண்காட்சிகளின் கலாச்சார மற்றும் விஞ்ஞான ஆர்வத்தைப் பற்றி விவாதிக்க அருங்காட்சியகம் வாராந்திர பொதுக் கூட்டங்களை ஏற்பாடு செய்கிறது.

திறந்திருக்கும் நேரம்
---------------------

இந்த அருங்காட்சியகம் வெள்ளி மற்றும் தேசிய விடுமுறைகள் உட்பட ஒவ்வொரு நாளும் காலை 8.30 மணி முதல் மாலை 5.00 மணி வரை திறக்கப்படுகிறது. அருங்காட்சியகத்தை ++ 02 25240916 என்ற தொலைபேசியில் தொடர்பு கொள்ளலாம்.

குறிப்புகள்
-----------

1. 1 2 3 4  Kamil, Jill. "History in geological time" பரணிடப்பட்டது 2008-09-21 at the வந்தவழி இயந்திரம், *Al-Ahram Weekly*, October 7, 2004. Accessed October 3, 2008.
2. 1 2  Egyptian Geological Museum, TourEgypt.net. Accessed October 3, 2008.

* <3> Geology, published online on 5 January 2011 as எஆசு:10.1130/G31624.1
* <4> www.sciencemag.org/cgi/content/full/science.1190990/DC1
**ஜோங் தீவு** அல்லது பாய்மரப் படகு தீவு என்பது சிங்கபூரின் பிரதான தீவிலிருந்து 6 கிலோமீட்டர் தொலைவில் இருக்கும் ஒரு கூம்பு வடிவ தீவாகும். இந்த தீவில் மனிதர்கள் வசிப்பதில்லை.

பெயர்க்காரணம்
-------------

முன்போருகாலத்தில் ஒரு சீனரின் பாய்மரப்படகு இந்த வழியாக வந்த பொழுது, ஒரு கடற் கொள்ளையர்கள் கூட்டம் இவர்களை தாக்க முயன்றது.
அதில் அந்த சீனர் பயங்கரமாக கத்தியதில், கடல் தேவதைகள் மிரண்டு அந்த கப்பலை தீவாக மாற்றிவிட்டனர் என்று கூறுகின்றனர்.

மேற்கோள்கள்
-----------

* [
* பரணிடப்பட்டது 2006-12-07 at the வந்தவழி இயந்திரம்

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**கௌஹர் அரா பேகம்** ( பாரசீக மொழி: گوہر آرا بیگم‎  ; 17 சூன் 1631 – c. 1706) ஒரு முகலாய இளவரசியும் முகலாயப் பேரரசர் ஷாஜகான் மற்றும் அவரது மனைவி மும்தாஜ் மஹாலின் பதினான்காவது மற்றும் இளைய குழந்தையும் ஆவார். 

1631-ஆம் ஆண்டில் அவரது தாயார் அவரைப் பெற்றெடுத்து இறந்தார். இருப்பினும், கௌஹர் ஆரா பிரசவத்தில் இருந்து தப்பி, மேலும் முக்கால் நூற்றாண்டு காலம் வாழ்ந்தார். அவரைப் பற்றியும், தனது தந்தையின் சிம்மாசனத்திற்கான வாரிசுப் போரில் அவர் ஈடுபட்டாரா என்பதும் பற்றி அதிகம் அறியப்படவில்லை.

கௌஹர் ஆரா 1706 ஆம் ஆண்டில் தனது 75 வயதில் இறந்தார்.

வாழ்க்கை
--------

தாயார் மும்தாஜ் மஹால் இறந்த நாளான 1631 சூன் 17 அன்று பிறந்த கௌஹர் அரா பேகம், தனது தந்தை மற்றும் சகோதரரின் ஆட்சிக் காலம் முழுவதும் மிகவும் தாழ்ந்த ஆளுமையைக் கொண்டிருந்ததாகத் தெரிகிறது. வாரிசுப் போரின் போது அரியணைக்கான தனது நான்காவது சகோதரர் முராத் பக்சின் முயற்சியை அவர் ஆதரித்திருக்கலாம் என்று சான்றுகள் தெளிவற்ற முறையில் சுட்டிக்காட்டுகின்றன. உண்மையாக இருந்தால், இந்தப் பாத்திரம் குறிப்பாக சுறுசுறுப்பாக இருந்திருக்க வாய்ப்பில்லை, ஏனெனில் அவரது தந்தை மற்றும் சகோதரி ஜஹானாரா போலல்லாமல், அவர் பின்னர் இவரது வெற்றிகரமான சகோதரர் ஔரங்கசீப்பால் சிறையில் அடைக்கப்படவில்லை.

தனது தந்தையின் வீழ்ச்சியைத் தொடர்ந்து, தனது உறவினர்களின் திருமணங்களை ஏற்பாடு செய்வதில் தன்னை ஈடுபடுத்திக் கொண்டார். அவரது மூத்த சகோதரர் தாரா மகன் சிபிகர் ஷிகோ 1673 இல் அவுரங்கசீப்பின் மகள் ஜுப்தாத்-உன்-நிஸாவை மணந்தபோது, கௌஹர் ஆராவும் அவரது தாய்வழி உறவினர் ஹமிதா பானு பேகமும் திருமண விழாவை ஏற்பாடு செய்தனர். 1672 ஆம் ஆண்டில் தாராவின் பேத்தி சலீமா பானு பேகம் (கவுகார் அரா தத்தெடுத்து வளர்த்தவர்) மற்றும் அவுரங்கசீப்பின் நான்காவது மகன் இளவரசர் முகமது அக்பர் ஆகியோரின் திருமண ஏற்பாட்டில் அவர் ஒரு பெரிய பங்கினை வகித்துள்ளார். மணமகளின் தாயின் இடத்தை அவர் ஏற்றுக்கொண்டார், இத்திருமணம் ஒரு காலா நிகழ்வு என்று விவரிக்கப்பட்டது. "டெல்லி வாயிலிலிருந்து பேகமின் மாளிகைக்கு செல்லும் சாலையின் இருபுறமும் அலங்கார மரக் கட்டமைப்புகள் ஒளிரும் வகையில் அமைக்கப்பட்டன".

இறப்பு
------

கௌஹர் அரா பேகம் 1706இல் ஷாஜகானாபாத்தில் இறந்தார். அந்த நேரத்தில் தக்காணத்தில் நிறுத்தப்பட்டிருந்த ஔரங்கசீப், தனது தங்கையின் மரணத்தால் பாதிக்கப்பட்டார். "ஷாஜகானின் அனைத்து குழந்தைகளிலும், அவளும் நானும் மட்டுமே எஞ்சியிருந்தோம்" என்று அவர் தொடர்ந்து கூறியதாக கூறப்படுகிறது.

மேற்கோள்கள்
-----------

1. ↑  Giles Tillotson (2010). *Taj Mahal*. Profile Books. பக். 31. பன்னாட்டுத் தரப்புத்தக எண்:978-1-84765-247-8. .
2. ↑  Sarker, Kobita (2007). *Shah Jahan and his paradise on earth: the story of Shah Jahan's creations in Agra and Shahjahanabad in the golden days of the Mughals*. K.P. Bagchi & Co.. பக். 191. பன்னாட்டுத் தரப்புத்தக எண்:978-81-7074-300-2. . Sarker, Kobita (2007). *Shah Jahan and his paradise on earth: the story of Shah Jahan's creations in Agra and Shahjahanabad in the golden days of the Mughals*. K.P. Bagchi & Co. p. 191. ISBN 978-81-7074-300-2.
**சித்திரகாரன் முரளி** ( Chithrakaran Murali ) அல்லது முரளி டி எனவும் அறியப்படும் இவர் இந்தியாவின் கேரளாவைச் சேர்ந்த ஓர் கலைஞர். இவரது படைப்புகளில் ஒன்று கற்பனையான நாட்டுப்புறக் கதையான நங்கேலியை அடிப்படையாகக் கொண்டது. முரளியின் பணியை பிபிசி உள்ளிட்ட செய்தி ஊடகங்கள் அங்கீகரித்துள்ளன.   

ஆத்மகதங்கள்' என்ற வலைப்பதிவில் முரளியின் பதிவில் ஆபாசமான உள்ளடக்கம் இருப்பதாகக் கூறி வழக்குப் பதிவு செய்யப்பட்டுள்ளது. முரளி கண்ணூர்கண்ணூர் நகரக் காவல் நிலையத்தில் மூன்கூட்டியே பிணை ஆணை கேட்டு மனு தாக்கல் செய்தார். இணையம் மற்றும் திறன்பேசி தொடர்பான குற்றங்களின் விசாரணையைக் கையாளும் மாநில சைபர் செல் இந்த புகாரை மேலதிக விசாரணைக்காக காவல்துறைக்கு அனுப்பியுள்ளது. இந்த வலைப்பதிவு ஊடகங்கள் கடவுள் மற்றும் தெய்வங்களை சித்தரிக்கும் பின்னணியில் கேரளச் சமூகத்தின் பிராமண அணுகுமுறைகளை விவாதிக்கிறது. இந்த வலைப்பதிவு, மக்கள் பிரச்சினைகளை எதிர்கொள்ளும் விதத்தின் மூலம், மலையாளிகளின் ஆன்மாவிற்குள் சாதி மற்றும் இனத்தை ஆழமாக காட்ட முயற்சிக்கிறது. சில பதிவர்கள் வலைப்பதிவில் கருத்துச் சுதந்திரத்தை வெளிப்படையாக ஆதரிக்கின்றனர்.

மேற்கோள்கள்
-----------

1. ↑  
"ചിത്രങ്ങളിലൂടെ ലോകമാധ്യമങ്ങളിൽ ചർച്ചയായി നങ്ങേലിയും 'മുലക്കര'വും". *Mathrubhumi online*. 2 August 2016 இம் மூலத்தில் இருந்து 25 June 2017 அன்று. பரணிடப்பட்டது.. .
2. ↑  
"The woman who cut off her breasts to protest a tax". *BBC News*. 28 July 2016 இம் மூலத்தில் இருந்து 21 October 2017 அன்று. பரணிடப்பட்டது.. .
3. ↑  "She died fighting 'breast tax', her name lives on - Times of India". *Times of India*. 7 March 2016 இம் மூலத்தில் இருந்து 23 August 2017 அன்று. பரணிடப்பட்டது.. .
4. ↑  "Case registered against Malayalam Blogosphere". *The New Indian Express*. பார்க்கப்பட்ட நாள் 2021-07-20.
**எல்லீஸ் நகர்** (ஆங்கில மொழி: *Ellis Nagar*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும். சென்னை மாகாணத்தில், 1810 ஆம் ஆண்டு முதல் 1819 ஆம் ஆண்டு வரை பிரித்தானிய அரசு அதிகாரியாக பணிபுரிந்த, திருக்குறளின் அறத்துப்பால் அதிகாரத்தில் முதல் 13 அத்தியாயங்களை ஆங்கிலத்தில் மொழிபெயர்த்து உரை எழுதி அச்சிட்ட, பிரான்சிசு வைட் எல்லிசு என்பவரது நினைவாக, இப்பகுதிக்கு இப்பெயர் சூட்டப்பட்டது.

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள எல்லீஸ் நகர் பகுதியின் புவியியல் ஆள்கூறுகள், 9°54′50″N 78°06′13″E﻿ / ﻿9.913800°N 78.103700°E﻿ / 9.913800; 78.103700 (அதாவது, 9°54'49.7"N, 78°06'13.3"E) ஆகும். மதுரை, ஆரப்பாளையம், விளாங்குடி, கூடல் நகர், அரசரடி, தத்தனேரி, காளவாசல், கோச்சடை, பழங்காநத்தம், சிம்மக்கல், யானைக்கல், ஜெய்ஹிந்த்புரம் மற்றும் எஸ். எஸ். காலனி ஆகியவை எல்லீஸ் நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.

தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற ஆனந்த விநாயகர் கோயில் எல்லிஸ் நகர் பகுதியில் அமைந்துள்ளது.

எல்லீஸ் நகர் பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. டி. ஆர். பழனிவேல் தியாகராஜன் ஆவார். இப்பகுதி, மதுரை மக்களவைத் தொகுதியைச் சேர்ந்தது. 2019 ஆம் ஆண்டு நடத்தப்பட்ட தேர்தலில் மக்களவைத் தொகுதி உறுப்பினராக சு. வெங்கடேசன் வெற்றி பெற்றார்.

மேற்கோள்கள்
-----------

1. ↑  "By the way, who is Ellis?". *The Hindu* (in Indian English). 2012-03-12. பார்க்கப்பட்ட நாள் 2023-02-08.
2. ↑  "200 ஆண்டுகளுக்கு முன்பே திருவள்ளுவருக்கு உருவம் கொடுத்து தங்கக் காசு வெளியிட்ட எல்லீஸ் துரை". *Hindu Tamil Thisai*. பார்க்கப்பட்ட நாள் 2023-02-08.
3. ↑  "Arulmigu Ananda Vinayagar Temple, Ellies Nagar, Madurai - 625016, Madurai District [TM032557].". *hrce.tn.gov.in*. பார்க்கப்பட்ட நாள் 2023-08-02.
4. ↑  "மதுரை மாநகராட்சி பகுதியில் - வார்டு வாரியாக சட்டப்பேரவை தொகுதிகள் :". *Hindu Tamil Thisai*. பார்க்கப்பட்ட நாள் 2023-02-08.
ஒரு **இலட்சம்** (ஒலிப்புⓘ) (Lakh) அல்லது ஒரு **நியுதம்** என்பது, எண்ணிக்கையில் நூறு ஆயிரங்களுக்கு சமமான ஒரு எண். நூறு இலட்சங்கள் சேர்ந்து ஒரு கோடியாகும், இது, இந்தியாவில் பயன்படுத்தப்பட்டு வரும் பழங்கால எண்ணிக்கை முறையாகும். இம்முறையில் எண்களை எழுதும் போது, எண்களுக்கு இடையே தடுப்பான்களை பயன்படுத்தும் இடங்களும் மாறுபடுகின்றன. மேலும் இது அளவைக் குறிப்பிடவும் பயன்படுத்தப்படுகிறது, உதாரணமாக "**Lakhs** of people" (**Lakhs** லட்சக்கணக்கான) லட்சக்கணக்கான மக்கள் என்பதை குறிக்க பயன்படுத்தப்படுகிறது. (**லட்சக்கணக்கான** இது பொருளாதார பயன்பாட்டிற்கு அல்ல.)

இலட்சம் என்பதற்கு பதிலாக **இலகாரம்** என்று எழுதுதல் தூய தமிழ் என்று கருதப்படுகிறது.

### எடுத்துக்காட்டு

மேல் நாட்டு முறையில் பெரிய எண்களை எழுதும் போது ஆயிரம் ஆயிரமாகப் பிரித்துக் காட்டுவது வழக்கு. ஆயிரம் (1,000), மில்லியன் (1,000 x 1,000), பில்லியன் (1,000 x 1,000 x 1,000) என்றவாறு ஆயிரத்தின் மடங்குகளுக்கே தனிப் பெயர்களும் உள்ளன. ஆனால், இந்திய முறையில் ஆயிரம் (1,000), இலட்சம் (100 x 1,000), கோடி (100 x 100 x 1,000) ஆயிரத்தின் நூற்று மடங்குகளுக்கே தனிப்பெயர்கள் உள்ளன. இதனால், இந்திய முறையில் ஆயிரத்துக்குப் பின் நூறு நூறாகவே பிரித்துக் காட்டுவது வழக்கம்.

| இந்திய முறை | மேனாட்டு முறை |
| --- | --- |
| ஆயிரம் | 1,000 | ஆயிரம் | 1,000 |
| பத்தாயிரம் | 10,000 | பத்தாயிரம் | 10,000 |
| இலட்சம் | 1,00,000 | நூறாயிரம் | 100,000 |
| பத்து இலட்சம் | 15,20,000 | நுல்லியம் (million) | 1,000,000 |
| கோடி | 1,00,00,000 | பத்து நுல்லியம் (ten million) | 10,000,000 |

மேற்கோள்
--------

1. ↑  சென்னைப் பேரகரமுதலி - இலகாரம்
[*தொடர்பிழந்த இணைப்பு*]
**நியூசு இண்டர்நேசனல் தொலைபேசி ஒட்டுக்கேட்பு விவகாரம்** என்பது நியூசு இண்டர்நேசனல் நிறுவனத்தால் நடத்தப்படும் நியூசு ஆப் த வேர்ல்ட் எனும் சிறுபக்க செய்தித்தாளுக்காக (டேப்லாய்ட்) அந்நிறுவனத்தில் வேலைசெய்த சிலர் செய்தி சேகரிப்பிற்காக தனிநபர்களின் தொலைபேசி உரையாடல்களை ஒட்டுக்கேட்டது தொடர்பானதாகும். இந்த விவகாரம் ஐக்கிய இராச்சியத்தில் பெரும் புயலைக் கிளப்பியது. நியூசு இண்டர்நேசனல் நியூசு கார்ப்பரேசனின் துணை நிறுவனமாகும்.

ஆரம்பத்தில் தொலைபேசி ஒட்டுக்கேட்புகள் சினிமா, தொலைக்காட்சி நட்சத்திரங்கள், அரசியல்வாதிகள், பிரித்தானிய அரச குடும்பத்தினர்களை மட்டுமே ஒட்டுக்கேட்டதாக நம்பப்பட்டது. ஆனால் சூலை 2011ல் மேலும் பலர் பாதிக்கப்பட்டது தெரியவந்தது. அதில் 2002ல் கொலை செய்யப்பட்ட பள்ளி மாணவி மில்லி டவ்லர் வாய்சு மெயில், ஆப்கன், இராக் போரில் உயிரிழந்த வீரர்களின் குடும்பத்தினரின் தொலைபேசிகள், 7/7 இலண்டன் குண்டுவெடிப்பில் பாதிக்கப்பட்ட குடும்பத்தினரின் தொலைபேசிகள் ஒட்டுக்கேட்டதாக குற்றம்சாட்டப்பட்டது. இதனால் பொதுமக்கள் பெரும் கோபமும் அதிர்ச்சியும் அடைந்தனர். வணிக நிறுவனங்கள் தங்களது எதிர்ப்பை தெரிவிக்க விளம்பரங்களை நிறுத்தினர். அதனைத் தொடர்ந்து 168 ஆண்டுகால நியூசு ஆப் த வேர்ல்ட் பத்திரிக்கை தனது பதிப்பை சூலை 10, 2011 அன்று நிறுத்தியது.

இவ்விவகாரம் தொடர்பாக பல்வேறு முக்கிய நபர்கள் தங்களது பதவிகளைவிட்டு விலகினர். சிலர் கைது செய்யப்பட்டனர். நியூசு இண்டர்நேசனல் முதன்மை செயல் அதிகாரி ரெபக்கா புரூக்ஸ், நியூசு கார்ப்பரேசன் முதன்மை அதிகாரி லெசு ஹின்டன், ஆகியோர் பதவி விலகினர். நியூசு ஆப் த வேர்ல்ட் முன்னாள் ஆசிரியர் ஆண்டி கூல்சன், செயலாக்க ஆசிரியர் நீல் வாலிசு மற்றும் ரெபக்கா புரூக்ஸ் ஆகியோர் பின்னர் கைது செய்யப்பட்டனர். ஆண்டி கூல்சன் கன்சர்வேட்டிவ் கட்சியின் ஊடக ஆலோசகராக பணியாற்றி வந்தார் என்பது குறிப்பிடத்தக்கது. நியூசு கார்ப்பரேசனின் தலைவர் ரூப்பர்ட் மர்டாக் அவரது மகன் ஜேம்சு மர்டாக் ஆகியோர் நாடாளுமன்ற கமிட்டி முன்பு ஆஜராகி சாட்சியம் அளித்தனர்.

இந்த விவகாரம் தொடர்பாக சூலை 20, 2011 அன்று இங்கிலாந்து நாடாளுமன்றம் விசேச கூட்டு கூட்டத்தை கூட்டியது. அதில் அந்நாட்டுப் பிரதமர் டேவிட் கேமரூன் எதிர்க்கட்சித் தலைவர்களின் கேள்விகளுக்கு பதில் அளித்தார்.

மேற்கோள்கள்
-----------

1. 1 2  "BBC News – Phone hacking scandal: Timeline". Bbc.co.uk. 2011-07-12. பார்க்கப்பட்ட நாள் 2011-07-16.

வெளியிணைப்புகள்
---------------

* Phone Hacking Scandal collected news and commentary at *BBC News*
* News of the World Phone Hacking பரணிடப்பட்டது 2011-07-19 at the வந்தவழி இயந்திரம் collected news and commentary at *த டெயிலி டெலிகிராப்*
* Full Q&A On The Phone Hacking Scandal, *Sky News*, 5 July 2011
* Hacking scandal: is this Britain's Watergate?, *The Independent*, 9 July 2011
* Hacked off பரணிடப்பட்டது 2011-07-14 at the வந்தவழி இயந்திரம் official campaign website